**Приложение № 1**

**Техническа спецификация**

**Описание на наличната Географска информационна система на МТИТС**

През 2001 г. с доставката на оборудването за Ситуационния център на МТИТС е закупена Географската информационна система (ГИС) с цел подпомагане вземането на информирани решения посредством пространствено моделиране, при възникване на кризисни ситуации от военен и невоенен характер. Придобитата ГИС от МТИТС се състои от:

* Приложен ГИС софтуер за управление при кризи;
* ГИС сървърен софтуер ArcGIS for Server Workgroup Standard – 1 бр. лиценз за 2 процесорни ядра, 10 конекции и 10 GB данни;
* ГИС настолен редактор ArcGIS for Desktop Basic (бивше наименование ArcView);

**Надграждане и развитие на Географска информационна система на МТИТС**

С цел подобряване готовността на МТИТС за навременна и ефективна реакция в кризисна ситуация от военен и невоенен характер е необходимо закупения базов ГИС софтуер да бъде надграден и развит както следва:

1. **Актуализация на наличния базов ГИС сървърен софтуер ArcGIS for Server Workgroup Standard или еквивалент – доставка на 1бр. лиценз към последна версия 10.x или еквивалент**

Изпълнителят следва да достави актуализирана версия на наличния базов ГИС сървърен софтуер ArcGIS for Server Workgroup Standard или еквивалент. Инсталирането на продукта следва да се осъществи след предварително писмено съгласуване с Възложителя на място в МТИТС или чрез отдалечен достъп.

1. **Миграция на наличния приложен ГИС софтуер в МТИТС за управление при кризи към последна версия на доставяния ГИС софтуер**

Изпълнителят следва да направи миграция на наличния приложен ГИС софтуер в МТИТС за управление при кризи, като го мигрира към последна версия на доставения базов ГИС софтуер.

1. **Доставка и къстамизиране на специализирана ГИС за управление при кризисни ситуации към наличния базов ГИС сървърен софтуер**

Изпълнителят следва да достави и къстамизира специализирана ГИС за управление при кризисни ситуации към наличния базов ГИС сървърен софтуер, която да осигурява:

* + - ***Управление на данни*** – да позволява управление на данните по начин, удобен за анализиране, като дава възможност различните потребители лесно да споделят информация помежду си или да формират различни „общности“ за взимане на адекватни решения при кризисни/аварийни ситуации.
		- ***Планиране и анализ*** – да позволява превръщане на „суровите“ данни в полезна и структурирана информация, която да подпомага вземането на адекватни решения. Данните включват: информация за обекти, ресурси и събития, структурирани на слоеве както следва:
			* Зареждане на графични слоеве за общата обстановка
			* Зареждане на графични слоеве за организационните формирования
			* Зареждане на графични слоеве за произшествията
		- ***Обща оперативна картина*** – да представя информация за възникналата ситуация, визуализирана върху картова подложка, позволяваща тактическо планиране за овладяване на бедствията и показваща пълна картина на текущата ситуация. Да дава възможност за:
			* Преместване по картата и промяна на мащаба
			* Визуализиране на произшествията с условни знаци в зависимост от типа и тежестта им
			* Позициониране към новопостъпило произшествие и преглед на информацията за новопостъпили произшествия
		- ***Справки и отчети*** – генериране на справки и отчети след приключване на дадено събитие. Да дава възможност за:
			* Извеждане на предефинирани справки в табличен и графичен вид (бар диаграми)
			* Извеждане на динамично формирани справки по зададени критерии в табличен и графичен вид (бар диаграми)
			* Формиране на тематични карти по избрани критерии (региони, жп линии, участъци)
		- ***Мобилни*** – възможност за връзка от и към мобилни приложения.

Инсталирането на доставената и къстамизирана специализирана ГИС за управление при кризисни ситуации следва да се осъществи след предварително писмено съгласуване с Възложителя на място в МТИТС или чрез отдалечен достъп.

1. **Модифициране на горепосочения ГИС на МТИТС чрез обвързване с базата данни на държавно предприятие Национална компания „Железопътна инфраструктура“**

За целите на свързването към базата данни, Възложителят предоставя на Изпълнителя съответния достъп до данните, които да бъдат интегрирани към системата в предварително съгласувана структура и формат.

1. **Обучение на трима служители на дирекция БТНУК за работа с актуализирания ГИС софтуер и специализираната ГИС за управление при кризисни ситуации;**

**Под еквивалент се разбира софтуер, който включва всички възможности и характеристики на посочения софтуер.**